**ПРОТОКОЛ**

 **№46**

**от заседание на ОбС-Хайредин, проведено на 13.02.2015г.**

**Място на провеждане:** **Заседателната зала на общинска администрация.**

**Начало: 13:40 часа.**

**Край:15:30 часа.**

**Днес на 13.02.2015 г. /петък/ от 13:40 часа се проведе редовно заседание на Общински съвет – Хайредин.**

**В работата взеха участие 13 / тринадесет /, от избрани 13 / тринадесет/ общински съветници.**

**Отсъстващи: няма.**

**На заседанието присъстват още:Т.Тодоров – Кмет на Община Хайредин,Светлана Ценова- Секретар на Община Хайредин, , Т.Трифонов – Кметски наместник на с.Бързина,С.Ненкова – Кметски наместник на с.Ботево, Десислав Николов и Николай Николов – Инвеститори.**

***Заседанието бе открито и ръководено от г – жа Светла Петрова - Председател на ОбС Хайредин, в заседателната зала на общинска администрация на 13.02.2015 г.***

 ***Г – жа Светла Петрова: Уважаеми Общински съветници, Уважаеми гости.***

 ***Председателката на ОбС постави на гласуване***

**Д Н Е В Е Н Р Е Д :**

1. **Изказвания, питания, становища и предложения на граждани, на основание чл.65, ал. 3 от Правилника за организацията и дейността на ОбС, неговите комисии и взаимодействието му с общинската администрация**.
2. **Докладна записка от Кмета на Община Хайредин** - **Тодор Алексиев Тодоров, относно: Продажба на имот частна общинска собственост.**
3. **Докладна записка от Кмета на Община Хайредин – Тодор Алексиев Тодоров, относно: Отмяна на Решение №451 от Протокол №45/16.01.2015г.**
4. **Докладна записка от Кмета на Община Хайредин – Тодор Алексиев Тодоров, относно: Отмяна на Решение №453 от Протокол №45/16.01.2015г. на ОбС – Хайредин.**
5. **Докладна записка от Кмета на Община Хайредин – Тодор Алексиев Тодоров, относно: Упълномощаване на представител на Община Хайредин, даване мандат и определяне начина на гласуване на редовно заседание на Общото събрание на Асоциацията по водоснабдяване и канализация на обособена територия, обслужвана от ВиК ООД – Враца на 20.02.2015г. във връзка с писмо с изх.№АВиК – 1/16.01.2015г. и с вх.№К-315/19.01.2015г. от Малина Николова, Областен управител на Област Враца.**
6. **Докладна записка от кмета на Община Хайредин – Тодор Алексиев Тодоров, относно: Отмяна на действаща Наредба №1 за поддържане и опазване на обществения ред, чистотата и благоустройството на територията на Община Хайредин и приемане на нова.**
7. **Докладна записка от Кмета на Община Хайредин – Тодор Алексиев Тодоров, относно: Изменение и допълнение на Наредба №12 за определяне размера на местните данъци на територията на Община Хайредин.**
8. **Докладна записка от Кмета на Община Хайредин – Тодор Алексиев Тодоров, относно: Утвърждаване размера на основния и допълнителен платен годишен отпуск на Кмета на Община Хайредин, Кметовете на Кметства и Кметски наместници за 2015г.**
9. **Докладна записка от Кмета на Община Хайредин – Тодор Алексиев Тодоров, относно: Прилагане на разпоредбите на чл.124а, ал.1 във връзка с чл.134, ал.2, т.6 от ЗУТ за разрешаване на изработването на проект за ПОДРОБЕН УСТРОЙСТВЕН ПЛАН – ПЛАН ЗА РЕГУЛАЦИЯ И ЗАСТРОЯВАНЕ по чл.110, ал.1, т.1от ЗУТ за участъка извън урбанизираната територия за имот ПИ 286004 по КВС на с.Хайредин, м. „Пасище 2“**
10. **Докладна записка от Кмета на Община Хайредин –** **Тодор Алексиев Тодоров, относно: Продажба на имот частна общинска собственост чрез публично оповестен конкурс.**
11. **Докладна записка от Любомир Георгиев Ангелов – Управител на БКС – Хайредин ЕООД, относно: Годишен финансов отчет на БКС – Хайредин ЕООД за 2014г. за разглеждане и приемане.**
12. **Докладна записка от Кмета на Община Хайредин – Тодор Алексиев Тодоров, относно: Предоставяне под наем на сграда със застоена площ 53кв.м., УПИ – XVIII , пл.№2195 в кв49 по регулационния план на с.Хайредин (автоспирка).**
13. **Докладна записка от Кмета на Община Хайредин – Тодор Алексиев Тодоров, относно: Приемане на нов Учредителния акт на „БКС – Хайредин“ ЕООД.**
14. **Молби**
15. **Други**

 **ГЛАСУВАЛИ : „ЗА“ - 13**

 **„ПРОТИВ“ - НЯМА**

 **„ВЪЗД.СЕ“ - НЯМА**

 **ДНЕВНИЯ РЕД СЕ ПРИЕМА !!!**

**По т.1 от дневния ред: Изказвания, питания, становища и предложения на граждани, на основание чл.65, ал.3 от Правилника за организацията и дейността на ОбС, неговите комисии и взаимодействието му с общинска администрация.**

***Поради липсата на изказвания,питания,становища и предложения на граждани Председателката на ОбС предложи да преминат към т.2 от дневния ред.***

**По т.2 от дневния ред: Докладна записка от Кмета на Община Хайредин** - **Тодор Алексиев Тодоров, относно: Продажба на имот частна общинска собственост.**

**Инвеститорите се обосноваха пред общинските съветници за техните намерения във връзка с възстановяване и зарибяване на рибарник за развиване на селския туризъм в ПИ №062004, м. „Стари лозя“ в землището на с.Михайлово, след изслушването им ОбС – Хайредин взе следното решение:**

 **РЕШЕНИЕ:**

 **№461**

**Отлага Докладната записка от Кмета на Община Хайредин – Тодор Алексиев Тодоров до представяне на необходимите становища от отговарящите институции от страна на инвеститорите.**

 **ГЛАСУВАЛИ : „ЗА“ - 13**

 **„ПРОТИВ“ - НЯМА**

 **„ВЪЗД.СЕ“ – НЯМА**

 **РЕШЕНИЕТО СЕ ПРИЕМА !!!**

**По т.3 от дневния ред: Докладна записка от Кмета на Община Хайредин – Тодор Алексиев Тодоров, относно: Отмяна на Решение №451 от Протокол №45/16.01.2015г.**

 **РЕШЕНИЕ:**

 **№462**

 **На основание чл.21, ал.1, т.8 от ЗМСМА, във връзка със Заповед №ПО-07 33/29.12.2014г. на Областния управител на област Враца , Общинският съвет реши:**

**1.Отменя решение №451 от Протокол №45 от 16.01.2015г., ОбС-Хайредин за отменяне на Решение №255 от Протокол №24/27.09.2013г. в частта т.2 подточка 2.2 за отдаване под аренда на ПИ №105120 в землището на с.Хайредин.**

 **ГЛАСУВАЛИ : „ЗА“ - 13**

 **„ПРОТИВ“ - НЯМА**

 **„ВЪЗД.СЕ“ – НЯМА**

 **РЕШЕНИЕТО СЕ ПРИЕМА !!!**

**По т.4 от дневния ред: Докладна записка от Кмета на Община Хайредин – Тодор Алексиев Тодоров, относно: Отмяна на Решение №453 от Протокол №45/16.01.2015г. на ОбС – Хайредин.**

 **РЕШЕНИЕ:**

 **№463**

**На основание чл.21, ал.1, т.8 от ЗМСМА, във връзка със Заповед № ПО- 07-1/28.01.2015г. на Областният Управител на Област Враца, Общински съвет – Хайредин реши:**

**Отменя Решение №453 от Протокол №45/16.01.2015г. на ОбС – Хайредин за сключване на договори за наем на помещения – оборудвани за лекарски и стоматологични кабинети, с общопрактикуващите лекари и стоматолози без провеждане на търг или конкурс.**

 **ГЛАСУВАЛИ : „ЗА“ - 13**

 **„ПРОТИВ“ - НЯМА**

 **„ВЪЗД.СЕ“ – НЯМА**

 **РЕШЕНИЕТО СЕ ПРИЕМА !!!**

**По т.5 от дневния ред: Докладна записка от Кмета на Община Хайредин – Тодор Алексиев Тодоров, относно: Упълномощаване на представител на Община Хайредин, даване мандат и определяне начина на гласуване на редовно заседание на Общото събрание на Асоциацията по водоснабдяване и канализация на обособена територия, обслужвана от ВиК ООД – Враца на 20.02.2015г. във връзка с писмо с изх.№АВиК – 1/16.01.2015г. и с вх.№К-315/19.01.2015г. от Малина Николова, Областен управител на Област Враца.**

 **РЕШЕНИЕ:**

 **№464**

**На основание чл.21, ал.1, т.15 от ЗМСМА, на основание чл.198е, ал.3 и ал.5 от Закона за водите и във връзка с чл.27, ал.5 от ЗМСМА Общински съвет – Хайредин реши:**

1. **Упълномощава Тодор Алексиев Тодоров- Кмет на Община Хайредин за представител на Община Хайредин в Общото събрание на Асоциацията по водоснабдяване и канализация на обособена територия, обслужвана от „ВиК“ ООД – Враца.**
2. **Дава мандат за гласуване на Кмета на Община Хайредин Тодор Алексиев Тодоров – представител на Община Хайредин на редовното заседание на Общо събрание на Асоциация по водоснабдяване и канализация на обособена територия, обслужвана от „ВиК“ ООД – Враца, насрочено за 20.02.2015г.**
3. **Определя следния начин на гласуване на упълномощеното лице.**
	1. **По т.1 от Дневния ред: Приемане Отчет за дейността на Асоциация по водоснабдяване и канализация на обособена територия, обслужвана от „ВиК“ ООД – Враца за 2014г. – да гласува „за“.**
	2. **По 2. от Дневния ред: Приемане на Отчет за изпълнението на бюджета на Асоциацията по водоснабдяване и канализация на обособена територия, обслужвана от „ВиК“ ООД – Враца за 2014г. – да гласува „за“.**
	3. **По 3т. от Дневния ред: Приемане на Бюджет на Асоциация по водоснабдяване и канализация на обособена територия, обслужвана от „ВиК“ ООД – Враца за 2015г. – да гласува „за“.**
	4. **По 4т. от Дневния ред: Вземане на Решение по чл.34, ал.3 от Правилника за организацията и дейността на асоциациите по водоснабдяване и канализация за принципно съгласие за сключване на Договор за стопанисване, поддържане и експлоатация на ВиК системите и съоръженията , както и предоставянето на ВиК услуги на потребителите срещу заплащане със съществуващия ВиК оператор – „Водоснабдяване и канализация“ ООД – Враца на водоснабдяваната и канализационна система в обособената територия на Асоциацията по водоснабдяване и канализация на обособена територия, обслужвана от „ВиК“ ООД – Враца, по реда на чл.198п, ал.1 предложение първо от Закона за водите. – да гласува „за“.**

 **ГЛАСУВАЛИ : „ЗА“ - 13**

 **„ПРОТИВ“ - НЯМА**

 **„ВЪЗД.СЕ“ – НЯМА**

 **РЕШЕНИЕТО СЕ ПРИЕМА !!!**

**По т.6 от дневния ред: Докладна записка от кмета на Община Хайредин – Тодор Алексиев Тодоров, относно: Отмяна на действаща Наредба №1 за поддържане и опазване на обществения ред, чистотата и благоустройството на територията на Община Хайредин и приемане на нова.**

 **РЕШЕНИЕ:**

 **№465**

**На основание чл.21, ал.2 от ЗМСМА, във връзка с чл.17, ал.1 и ал.2 от Закона за нормативните актове отменя досега действащата Наредба № 1 за поддържане и опазване на обществения ред, чистотата и благоустройството на територията на Община Хайредин на ОбС – Хайредин и приема нова Наредба № 1 за поддържане и опазване на обществения ред, чистотата, благоустройството и безопасността на движението на територията на Община Хайредин.**

 **ГЛАСУВАЛИ : „ЗА“ - 13**

 **„ПРОТИВ“ - НЯМА**

 **„ВЪЗД.СЕ“ – НЯМА**

 **РЕШЕНИЕТО СЕ ПРИЕМА !!!**

**По т.7 от дневния ред: Докладна записка от Кмета на Община Хайредин – Тодор Алексиев Тодоров, относно: Изменение и допълнение на Наредба №12 за определяне размера на местните данъци на територията на Община Хайредин.**

 **РЕШЕНИЕ:**

 **№466**

**На основание чл.21, ал.2 от Закона за местното самоуправление и местната власт и чл.1, ал. 2 от Закона за местни данъци и такси ОбС- Хайредин приема следните изменения и допълнения в Наредба № 12 за определяне размера на местните данъци на територията на Община Хайредин:**

 **В Глава I се създава нов чл.4а със следния текст:**

**„*чл. 4а (1) Данъчните декларации по тази Наредба се подават от данъчно задължените лица или от техните законни представители по образец, одобрен от министъра на финансите, който се обнародва в "Държавен вестник".***

***(2) Данъчните декларации по ал. 1 могат да се подават и по електронен път по реда на Данъчно-осигурителния процесуален кодекс*.“**

**Създава се нов чл.6а със следния текст:**

***„Чл.6а (1) Общините предоставят ежедневна информация по електронен път на Министерството на финансите за:***

***1. идентификационните данни за задължените лица по Закон за местни данъци и такси;***

***2. обектите на облагане с местни данъци и такси, данъчните им оценки и отчетните им стойности;***

***3. правата на собственост и ползване върху обектите на облагане;***

***4. данъчните облекчения и освобождавания по този закон;***

***5. размера на задълженията по видове данъци и такси, плащанията и непогасените задължения;***

***6. мерки за обезпечаване и събиране на вземанията по този закон;***

***7. други данни от значение за определянето, обезпечаването и събирането на местните данъци и такси.***

***(2) Информацията по ал. 1 се предоставя по ред, начин и във формат, определени със заповед на министъра на финансите.***

***(3) Заповедта по ал. 2 се публикува на интернет страниците на*** [***Министерството на финансите***](http://www.minfin.bg/) ***и*** [***Националното сдружение на общините в Република България***](http://projects-namrb.org/index.php/bg/)***.“***

**В чл. 11 се правят следните изменения:**

**А) В ал.1 текста *„ от 1 март до 30 юни и до 30 октомври на годината, за която е дължим“* се заменя с текста *„ до 30 юни и до 31 октомври на годината, за която е дължим*“**

**Б) В ал.2 думите *„от 1 март“* се заличават**

**В чл. 18, ал.1 в края на изречението се добавят думите „*и се съобщава на лицата до 1 март на същата година*“**

**В раздел III, чл.37 се създава нова ал.4 със следния текст:**

***„(4) Декларация по ал.3 не се подава в случаите по чл.44, ал.5 и чл.48,ал.1, т.5,6,8 и 9 от Закон за местните данъци и такси, както и за получени и предоставени дарения от юридически лица с нестопанска цел, регистрирани в централния регистър на юридическите лица с нестопанска цел за осъществяване на общественополезна дейност.“***

**Чл.40 се изменя и допълва както следва:**

***„Чл.40. (1) Размерът на данъка се определя от служител на общинската администрация въз основа на данни от регистъра на пътните превозни средства, поддържан от Министерството на вътрешните работи, и се съобщава на данъчно задълженото лице.***

***(2) Данните по ал. 1 се предоставят от Министерството на финансите на общините:***

***1. ежедневно - чрез изградена и функционираща автоматизирана връзка между Министерството на финансите и софтуерния продукт за администриране на местните данъци и такси на съответната община за обмен на данните от регистъра на пътните превозни средства, поддържан от Министерството на вътрешните работи, или***

***2. ежемесечно - на електронен носител.***

***(3) Алинея 1 не се прилага, когато:***

***1. пътното превозно средство е придобито по наследство;***

***2. пътното превозно средство е собственост на повече от едно лице;***

***3.собственикът/собствениците на пътното превозно средство няма/нямат постоянен адрес, съответно седалище на територията на страната;***

***4. са налице основания за предявяване право на освобождаване от данък;***

***5. са налице основания за ползване на данъчни облекчения, с изключение на данъчното облекчение по чл. 59, ал. 2 и 3 от Закон за местните данъци и такси , когато в регистъра има данни за екологичната категория на превозното средство.***

***(4) Собствениците на превозни средства, с изключение на случаите по ал. 1, декларират пред общината по постоянния им адрес, съответно седалище, притежаваните от тях превозни средства в двумесечен срок от придобиването им. За превозните средства, които не са регистрирани за движение в страната, двумесечният срок започва да тече от датата на регистрацията им за движение. При придобиване на превозно средство по наследство декларацията се подава в срока по чл. 32 от Закон за местните данъци и такси.***

***(5) Когато собствениците на превозни средства нямат постоянен адрес, съответно седалище на територията на страната, декларации се подават пред общината по регистрация на превозното средство.***

 ***(6)Служителят на общинската администрация може да изисква документи, удостоверяващи факти и обстоятелства, имащи значение за данъчното облагане. При прекратяване на регистрация на превозно средство данъчно задълженото лице представя документ от компетентен орган.***

***(7) Подадената декларация от един от съсобствениците ползва останалите съсобственици.***

***(8) Когато липсват данни за годината на производство на пътното превозно средство, за такава се приема годината на първата му регистрация.***

***(9) Когато няма налична информация в общината за платения данък по чл. 44 от Закон за местни данъци и такси, собственикът представя документ за платения данък при придобиването на декларираното превозно средство, а в случаите по чл. 168 от Закона за данък върху добавената стойност - документ, удостоверяващ внасянето на данъка върху добавената стойност.***

***(10) Когато в свидетелството за регистрация на превозните средства по чл. 55, ал. 7 от Закон за местни данъци и такси липсват данни за допустимата максимална маса на състава от превозни средства, в декларацията по ал. 4 се посочва допустимата максимална маса на състава от превозни средства, определена от производителя.***

***(11) При установяване на допълнителни обстоятелства, които са от значение за определяне размера на данъка, дължимият данък се определя от служител на общинската администрация и се съобщава на лицето“***

**Чл. 44, ал.2 текстът „*в срок по чл.54, ал.1 от ЗМДТ*“ се заменя с „*в срока по чл. 40, ал. 4 или с подаване на нова данъчна декларация.“***

**В чл.46, ал.1 изречение първо: текста „ *от 1 март до 30 юни и до 30 октомври на годината, за която е дължим*“ се заменя с „*до 30 юни и до 31 октомври на годината“*, *за която е дължим*“. В изречение второ думите *„от 1 март“* се заличават.**

**В чл.47 думите *„чл.54,ал.2“* се заменят с *„ чл.54, ал.5*“**

 **Измененията влизат в сила от 01.01.2015г.**

**Възлага на кмета на Община Хайредин изпълнението на решението.**

 **ГЛАСУВАЛИ : „ЗА“ - 13**

 **„ПРОТИВ“ - НЯМА**

 **„ВЪЗД.СЕ“ – НЯМА**

 **РЕШЕНИЕТО СЕ ПРИЕМА !!!**

**По т.8 от дневния ред: Докладна записка от Кмета на Община Хайредин – Тодор Алексиев Тодоров, относно: Утвърждаване размера на основния и допълнителен платен годишен отпуск на Кмета на Община Хайредин, Кметовете на Кметства и Кметски наместници за 2015г.**

 **РЕШЕНИЕ:**

 **№467**

**ОбС – Хайредин приема докладната на Кмета на Община Хайредин и утвърждава размера на основния и допълнителен платен годишен отпуск на Кмета на Общината, кметовете по кметства и кметски наместници за 2015г. както следва:**

|  |  |  |  |
| --- | --- | --- | --- |
| **длъжност** | **Име, фамилия** | **Чл. 31 от НРВПО** | **Чл. 156, ал. 1 т. 2****От КТ и чл. 319 от КТ** |
| Кмет на Община | Тодор Алексиев | 30 | 16 |
| Кмет с. Манастирище | Атанас Атанасов | 30 | 5 |
| Кмет с. Михайлово | Стефан Ангелов | 30 | 5 |
| Кмет с. Рогозен | Иван Бешировски | 30 | 5 |
| Кметски наместникс. Бързина | Тихомир Трифонов | 30 | 5 |
| Кметски наместникс. Ботево | Соня Ненкова | 30 | 5 |

 **ГЛАСУВАЛИ : „ЗА“ - 12**

 **„ПРОТИВ“ – 1 (Цв.Кръстев)**

 **„ВЪЗД.СЕ“ – НЯМА**

 **РЕШЕНИЕТО СЕ ПРИЕМА !!!**

**По т.9 от дневния ред: Докладна записка от Кмета на Община Хайредин – Тодор Алексиев Тодоров, относно: Прилагане на разпоредбите на чл.124а, ал.1 във връзка с чл.134, ал.2, т.6 от ЗУТ за разрешаване на изработването на проект за ПОДРОБЕН УСТРОЙСТВЕН ПЛАН – ПЛАН ЗА РЕГУЛАЦИЯ И ЗАСТРОЯВАНЕ по чл.110, ал.1, т.1от ЗУТ за участъка извън урбанизираната територия за имот ПИ 286004 по КВС на с.Хайредин, м. „Пасище 2“**

 **РЕШЕНИЕ:**

 **№468**

 **Във връзка със заявление от заинтересования собственик вх.№ К-580/05.02.2015г., на основание чл.124а, ал.1 във връзка с чл.134, ал.2, т.6 от ЗУТ, становище на главния архитект по заявление вх.№ К-580/05.02.2015г. съгласно чл.135, ал.4 от ЗУТ, Общински съвет-Хайредин разрешава:**

 **Изработването на проект за ПОДРОБЕН УСТРОЙСТВЕН ПЛАН – ПЛАН ЗА РЕГУЛАЦИЯ И ЗАСТРОЯВАНЕ по чл.110, ал.1, т.1 от ЗУТ за участъка извън урбанизираната територия за имот ПИ 286004 по КВС на с.Хайредин, м. „Пасище 2“ във връзка с промяна предназначението на имота от земеделска земя в урбанизирана територия и отреждането и за предимно производствено предназначение.**

 **Настоящето решение не подлежи на оспорване съгласно чл.124б, ал.4 от ЗУТ/Закон за устройство на територията/.**

 **ГЛАСУВАЛИ : „ЗА“ - 13**

 **„ПРОТИВ“ - НЯМА**

 **„ВЪЗД.СЕ“ – НЯМА**

 **РЕШЕНИЕТО СЕ ПРИЕМА !!!**

**По т.10 от дневния ред: Докладна записка от Кмета на Община Хайредин –** **Тодор Алексиев Тодоров, относно: Продажба на имот частна общинска собственост чрез публично оповестен конкурс.**

 **РЕШЕНИЕ:**

 **№469**

**1.На основание чл.21, ал.1, т.8 от ЗМСМА и във връзка с подадено инвестиционно намерение от „Дубъл Ве“ ЕООД вх.№К-2779/28.08.2012г., което е подновено с вх.№К-2827/04.07.2014г. за закупуване на ПИ №105121 образуван от ПИ №105120, целият с площ от 21.109 дка, ОбС Хайредин отменя Решение №255 от Протокол №24/27.09.2013г. в частта точка 2 подточка 2.2 „Дава съгласие да се отдаде под аренда за срок от 25 години с право на продължаване по реда на ЗОС и ЗАЗ, за създаване на трайни насаждения от дървесни видове-черница земеделска земя от общинския поземлен фонд ПИ №105120 в землището на с.Хайредин, целият с площ 89.283 дка, с начин на трайно ползване-пасище, мера, категория IV, местност „Пасище 2““, тъй като за имота няма сключен договор за аренда.**

**2.Дава съгласие да се отдаде под аренда за срок от 25 години с право на продължаване по реда на ЗОС и ЗАЗ, за създаване на трайни насаждения от дървесни видове-черница за отглеждане на буби за производство на пашкули, земеделска земя от общинския поземлен фонд, ПИ №105122, образуван от ПИ №105120, целият с площ 68,172 дка, с начин на трайно ползване-неизползвана ливада , категория IV, местност „Пасище 2“ чрез публично оповестен конкурс.**

**3. На основание чл.21, ал.1, т.8 от ЗМСМА, , във връзка с чл.35, ал.1, чл.41, ал.2 от ЗОС и чл.33, ал.1, т.1 от Наредба №5 за ПУРОИ, Общинският съвет приема инвестиционното предложение на „Дубъл Ве“ ЕООД, със седалище и адрес на управление: с.Михайлово, ул. „Васил Коларов“18, ЕИК 106596914, с едноличен собственик Васил Иванов Петков и лицензираната оценка и възлага на Кмета на Община Хайредин да продаде ПИ №105121 в м.“Пасище 2“ по КВС на с.Хайредин с площ от 21.109 дка, актуван с Акт за частна общинска собственост №454/11.12.2014г. за сумата 9260,00 лв за целия имот без ДДС чрез публично оповестен конкурс.**

**2.Определянето на купувач да се извърши чрез провеждане на публично оповестен конкурс при следните условия:**

**2.1.До участие в конкурса се допускат кандидати, които отговарят на следните условия:**

**2.1.1.да са физически или юридически лица, учредени и регистрирани в съответствие с действащото българско законодателство;**

**2.1.2.да не бъдат обявени в несъстоятелност и да не са в производство на ликвидация;**

**2.1.3.да нямат задължения към община Хайредин;**

**2.1.4.началната конкурсна цена за закупуване на имота 9260,00 лв.**

**2.1.5.поемане на задължения за разкриване на нови работни места-минимум 20 броя;**

**2.1.6.минимален размер на инвестициите-40 000,00 лв.**

**3.Възлага на Кмета на Община Хайредин да организира и проведе всички процедури по това решение, да проведе конкурса по Наредба № 5 за реда за придобиване, управление и разпореждане с общинско имущество, като изготви и одобри необходимата за това конкурсна документация, да назначи комисия по провеждане на конкурса, да определи размера на депозита за участие, както и да определи задължителните документи за участие и сключи договор за продажба.**

 **ГЛАСУВАЛИ : „ЗА“ - 13**

 **„ПРОТИВ“ - НЯМА**

 **„ВЪЗД.СЕ“ – НЯМА**

 **РЕШЕНИЕТО СЕ ПРИЕМА !!!**

**По т.11 от дневния ред: Докладна записка от Любомир Георгиев Ангелов – Управител на БКС – Хайредин ЕООД, относно: Годишен финансов отчет на БКС – Хайредин ЕООД за 2014г. за разглеждане и приемане.**

 **РЕШЕНИЕ:**

 **№470**

**ОбС – Хайредин приема годишният финансов отчет на „БКС – Хайредин“ ЕООД за 2014г.**

 **ГЛАСУВАЛИ : „ЗА“ - 13**

 **„ПРОТИВ“ - НЯМА**

 **„ВЪЗД.СЕ“ – НЯМА**

 **РЕШЕНИЕТО СЕ ПРИЕМА !!!**

**По т.12 от дневния ред: Докладна записка от Кмета на Община Хайредин – Тодор Алексиев Тодоров, относно: Предоставяне под наем на сграда със застоена площ 53кв.м., УПИ – XVIII , пл.№2195 в кв49 по регулационния план на с.Хайредин (автоспирка).**

 **РЕШЕНИЕ:**

 **№471**

**1.Общински съвет Хайредин, на основание чл.21, ал.1, т.8 от ЗМСМА и чл.14, ал.2 от ЗОС упълномощава Кмета на Общината да проведе търг с явно наддаване за отдаване под наем за срок от 4 години на сграда със застроена площ 53кв.м. УПИ-XVIII, пл.№2195 в кв.49 по регулационния план на с.Хайредин(автоспирка), актувана с Акт за частна общинска собственост №119/20.05.2009г., за извършване на търговска дейноста на дребно/препарати за растителна защита и торове/-агроаптека, съгласно изискванията на Наредба №5 на ОбС-Хайредин, приета с Решение №350/17.09.2010г.**

**2.Общински съвет Хайредин, определя начален тръжен месечен наем в размер на 3лв /кв.м., съгласно “Тарифата за определяне на началния размер на месечния наем за 1кв.м. при предоставяне на помещения, терени и места, собственост на Община Хайредин**

 **ГЛАСУВАЛИ : „ЗА“ - 13**

 **„ПРОТИВ“ - НЯМА**

 **„ВЪЗД.СЕ“ – НЯМА**

 **РЕШЕНИЕТО СЕ ПРИЕМА !!!**

**По т.13 от дневния ред: Докладна записка от Кмета на Община Хайредин – Тодор Алексиев Тодоров, относно: Приемане на нов Учредителния акт на „БКС – Хайредин“ ЕООД.**

 **РЕШЕНИЕ:**

 **№472**

**На основание чл.21, ал.1, т.9 от ЗМСМА и във връзка с чл.14, ал.1 от Наредба №21 за реда за учредяване на търговски дружества с общинско имущество и за упражняване на правата на собственост на Община Хайредин в търговски дружества, ОбС – Хайредин приема новия текст на Учредителния акт на „БКС – Хайредин“ ЕООД.**

 **ГЛАСУВАЛИ : „ЗА“ - 13**

 **„ПРОТИВ“ - НЯМА**

 **„ВЪЗД.СЕ“ – НЯМА**

 **РЕШЕНИЕТО СЕ ПРИЕМА !!!**

**По т.14 от дневния ред: Молби**

 **РЕШЕНИЕ:**

 **№473**

**На основание чл.2 от Наредба №22 на Общински съвет Хайредин за подпомагане на социално слаби граждани от Бюджета на Община, ОбС Хайредин одобрява предложената от ПК по „Социални дейности” молба за помощ на:**

* **Гана Георгиева Величкова, жител на с.Михайлово – 50лв.**

 **ГЛАСУВАЛИ : „ЗА“ - 12**

 **„ПРОТИВ“ - НЯМА**

 **„ВЪЗД.СЕ“ – 1 (Н.Братанов)**

 **РЕШЕНИЕТО СЕ ПРИЕМА !!!**

 **РЕШЕНИЕ:**

 **№474**

**На основание чл.2 от Наредба №22 на Общински съвет Хайредин за подпомагане на социално слаби граждани от Бюджета на Община, ОбС Хайредин одобрява предложената от ПК по „Социални дейности” молба за помощ на:**

* **Митка Йосифова Чан, жител на с.Михайлово**

 **ГЛАСУВАЛИ : „ЗА“ - НЯМА**

 **„ПРОТИВ“ - 13**

 **„ВЪЗД.СЕ“ – НЯМА**

 **РЕШЕНИЕТО НЕ СЕ ПРИЕМА !!!**

 **РЕШЕНИЕ:**

 **№475**

**На основание чл.2 от Наредба №22 на Общински съвет Хайредин за подпомагане на социално слаби граждани от Бюджета на Община, ОбС Хайредин одобрява предложената от ПК по „Социални дейности” молба за помощ на:**

* **Мая Кольова Кирилова, жител на с.Манастирище – 70лв.**

 **ГЛАСУВАЛИ : „ЗА“ – 6 (Св.Петрова, П.Младенова, Цв.Ангелова, Ем.Тодоров, Н.Братанов, Р.Първанов)**

 **„ПРОТИВ“ – 4 (Искра Гиздова, С.Крумова, Пл.Калеев, Р.Стойков)**

 **„ВЪЗД.СЕ“ – 3 (Ангел Младенов, Цв.Кръстев, Ангел Стефанов)**

 **РЕШЕНИЕТО НЕ СЕ ПРИЕМА !!!**

 **РЕШЕНИЕ:**

 **№476**

**На основание чл.2 от Наредба №22 на Общински съвет Хайредин за подпомагане на социално слаби граждани от Бюджета на Община, ОбС Хайредин одобрява предложената от ПК по „Социални дейности” молба за помощ на:**

* **Тодор Ценков Цуров, жител на с.Хайредин – 100лв**

 **ГЛАСУВАЛИ : „ЗА“ - 10**

 **„ПРОТИВ“ – 1 (Р.Стойков)**

 **„ВЪЗД.СЕ“ – 2 (Н.Братанов, Ангел Стефанов)**

 **РЕШЕНИЕТО СЕ ПРИЕМА !!!**

 **РЕШЕНИЕ:**

 **№477**

**На основание чл.2 от Наредба №22 на Общински съвет Хайредин за подпомагане на социално слаби граждани от Бюджета на Община, ОбС Хайредин одобрява предложената от ПК по „Социални дейности” молба за помощ на:**

* **Камелия Върбанова Аврамова, жител на с.Хайредин.**

 **ГЛАСУВАЛИ : „ЗА“ - НЯМА**

 **„ПРОТИВ“ - 13**

 **„ВЪЗД.СЕ“ – НЯМА**

 **РЕШЕНИЕТО НЕ СЕ ПРИЕМА !!!**

 **РЕШЕНИЕ:**

 **№478**

**На основание чл.2 от Наредба №22 на Общински съвет Хайредин за подпомагане на социално слаби граждани от Бюджета на Община, ОбС Хайредин одобрява предложената от ПК по „Социални дейности” молба за помощ на:**

* **Анелия Тимчева Колева, жител на с.Манастирище.**

 **ГЛАСУВАЛИ : „ЗА“ - НЯМА**

 **„ПРОТИВ“ - 13**

 **„ВЪЗД.СЕ“ – НЯМА**

 **РЕШЕНИЕТО НЕ СЕ ПРИЕМА !!!**

 **РЕШЕНИЕ:**

 **№479**

**На основание чл.2 от Наредба №22 на Общински съвет Хайредин за подпомагане на социално слаби граждани от Бюджета на Община, ОбС Хайредин одобрява предложената от ПК по „Социални дейности” молба за помощ на:**

* **Данаил Генадиев Неделков, жител на с.Хайредин.**

 **ГЛАСУВАЛИ : „ЗА“ - НЯМА**

 **„ПРОТИВ“ - 13**

 **„ВЪЗД.СЕ“ – НЯМА**

 **РЕШЕНИЕТО НЕ СЕ ПРИЕМА !!!**

 **РЕШЕНИЕ:**

 **№480**

**На основание чл.2 от Наредба №22 на Общински съвет Хайредин за подпомагане на социално слаби граждани от Бюджета на Община, ОбС Хайредин одобрява предложената от ПК по „Социални дейности” молба за помощ на:**

* **Христо Сандов Велков, жител на с.Хайредин – 50лв.**

 **ГЛАСУВАЛИ : „ЗА“ - 10**

 **„ПРОТИВ“ – 2 (Р.Стойков, Ангел Младенов)**

 **„ВЪЗД.СЕ“ – 1 (Н.Братанов,)**

 **РЕШЕНИЕТО СЕ ПРИЕМА !!!**

 ***Поради изчерпване на дневния ред заседанието бе закрито в 15:30 часа.***

**ИЗГОТВИЛ : ПРЕДСЕДАТЕЛ :**

**Техн. сътрудник: ………………. ОбС – Хайредин:…………………**

 **/M.Aтанасова/ /Светла Петрова/**